་ཧཱུྃ་ཧཱུྃ་ཕཊ། ཨོཾ་ས་ཧ་སྲ་བྷུ་ཛ་བྷཱ་སུ་རཱ་ཡ་ཧཱུྃ་ཧཱུྃ་ཕཊ། ཨོཾ་པ་ར་ཤུ་པཱ་ཤོ་དྱ་ཏ་ཤཱུ་ལ་ཁ་ཊྭཱྂ་ག་དྷཱ་རི་ཎེ་ཧཱུྃ་ཧཱུྃ་ཕཊ། ཨོཾ་བྱཱ་གྷྲཱ་ཛི་ནཱམྦྷ་ར་དྷ་རཱ་ཡ་ཧཱུྃ་ཧཱུྃ་ཕཊ྄། ཨོཾ་མ་ཧཱ་དྷཱུ་མྲཱནྡྷ་ཀཱ་ར་ཝ་པུ་ཥཱ་ཡ་ཧཱུྃ་ཧཱུྃ་ཕཊ། ཕྱག་འབུམ་པའིའོ། ། ཨོཾ་ཤྲཱི་ཧེ་ཧེ་རུ་རུ་ཀྃ་བཛྲ་ཌཱ་ཀི་ནཱི་ཛཱ་ལ་སྃ་ཝ་རཾ་ཧཱུྃ་ཧཱུྃ་ཕཊ་སྭཱ་ཧཱ། དུར་ཁྲོད་ལ་དགྱེས་པ་ཕྱག་གཉིས་པའི་འོ། ། ཨོཾ་ཤྲཱི་ཧེ་རུ་ཀ་བཛྲ་སརྦྦ་དུཥྚ་ས་མ་ཡ་མུ་དྲཱ་པྲ་བྷྃ་ཛ་ཀ་ཧཱུྃ་ཧཱུྃ་ཕཊ་སྭཱ་ཧཱ། དྲག་པོའི་གདན་ཅན་གྱི་ཕྱག་གཉིས་པའིའོ། ། ཨོཾ་ཧྲཱིཿཧ་ཧ་ཧཱུྃ་ཧཱུྃ་ཕཊ། རིག་པའི་རྒྱལ་པོའིའོ། ། འདི་རྣམས་ནི་ཧེ་རུ་ཀ་འབྱུང་བའི་སྔགས་སོ། ། ཨོཾ་བཛྲ་བཻ་རོ་ཙ་ནཱི་ཡེ་བུདྡྷ་ཌཱ་ཀི་ནཱི་ཡེ་སྭཱ་ཧཱ། ཡི་གེ་བཅུ་དྲུག་པོ་འདི་རྣམས་ནི། མཁའ་འགྲོ་མའི་རྩ་བའི་སྔགས་སོ། ། ཨོཾ་མཱ་རཱི་ཙྱཻ་སྭཱ་ཧཱ། འོད་ཟེར་ཅན་གྱི་སྙིང་པོའིའོ། ། ཨོཾ་མཱ་རཱི་ཙྱཻ་བཏྟཱ་ལི་བ་དཱ་ལི་བ་དཱ་ལི། བ་རཱ་ཧ་མུ་ཁི་སྭཱ་ཧཱ། ཉེ་བའི་སྙིང་པོའི་སྔགས་སོ། ། ཨོཾ་པི་ཤཱ་ཙི་པརྞཎ་ཤ་ཝ་རི་སརྦྦ་མཱ་རི་པྲ་ཤ་མ་ནི་ཧཱུྃ་ཧཱུྃ་མ་ཧོ་ད་རི་ཕཊ། རི་ཁྲོད་མ་ཤིང་ལོ་ཅན་གྱིའོ། ། ཨོཾ་བཛྲྂ་ཀུ་ཤཱ་ཀརྵ་ཡ་ཧཱུྃ། ཨོཾ་བཛྲ་པཱ་ཤ་བནྡྷ་ཧཱུྃ། ཨོཾ་བཛྲ་ཀཱ་ལི་ཏརྫ་ཡ་ཧཱུྃ། ཨོཾ་བཛྲ་མུཥྚི་གྲྀཧྣ་ཧཱུྃ། ཨོཾ་བཛྲ་ཀཱི་ལི་ཀཱི་ལ་ཡ་ཧཱུྃ། ཨོཾ་བཛྲ་མུངྒ་རཱ་ཀོ་ཊ་ཡ་ཧཱུྃ། སྔགས་འདི་རྣམས་ནི་ཤིན་ཏུ་གྲུབ་པ་སྟེ། དོན་ཡོད་པའི་དངོས་གྲུབ་སྒྲུབ་པའོ། ། ཨོཾ་བཛྲ་ཌཱ་ཀི་ནི་ཨི་མྃ། ། བ་ལིཾ་གྲྀཧྣ་གྲྀཧྣ་ཧཱུྃ་ཕཊ་སྭཱ་ཧཱ། ཨོཾ་ཛཿཧཱུྃ་བྃ་ཧོཿས་མ་ཡ་སཏྭྃ། དྲྀ་ཤྱ་ཧོཿདེ་ལྟར་ལན་གསུམ་བཞི་ལྔར་བཟླས་ནས་གཏོར་མ་སྦྱིན་པར་བྱའོ། ། རྡོ་རྗེ་མཁའ་འགྲོ་མའི་གཏོར་མའི་སྔགས་སོ། ། ཨོཾ་ཁ་ཁ་ཁཱ་ཧི་ཁཱ་ཧི། སརྦ་ཡཀྵ་རཱཀྵ་ས་བྷཱུ་ཏ་པྲེ་ཏ་པི་ཤཱ་ཙིནྨཱདཱ་པ་སྨཱ་ར་ཌཱ་ཀ་ཌཱ་ཀི་ནྱ་ད་ཡ་ཨི་མཾ་བ་ལིཾ་གྲྀ་ཧྞཏུ་ས་མ་ཡ་རཀྵནྟུ་སརྦྦ་སིདྡྷི་མྨེ་པྲ་ཡཙྪནྟུ་ཧཱུྃ་ཧཱུྃ་ཕཊ་ཕཊ་སྭཱ་ཧཱ། འབྱུང་པོ་ཐམས་ཅད་ཀྱི་གཏོར་མའི་སྔགས་སོ། ། ཨོཾ་ཀི་ཊི་ཀི་ཊི་བཛྲ་ཧཱུྃ། བྱིན་གྱིས་བརླབ་པའི་སྔགས་སོ། ། ཨོཾ་ཨཱཿཧཱུྃ་ཤོ་དྷ་ཡ་ཤོ་དྷ་ཡ་རཀྵ་རཀྵ་ཧཱུྃ་ཕཊ། ས་སྦྱང་བའི་སྔགས་སོ། ། ཨོཾ་བཛྲ་ཌཱུ་ཀི་ནི་ཧཱུྃ་ཕཊ་སྭཱ་ཧཱ། ཨོཾ་གཽ་རཱི་ཧཱུྃ་ཕཊ་སྭཱ་ཧཱ། ཨོཾ་ཙཎྜ་ལཱི་ཧཱུྃ་ཕཊ་སྭཱ་ཧཱ། ཨོཾ་བཻཏྟཱ་ལཱི་ཧཱུྃ་ཕཊ་སྭཱ་ཧཱ། སྔགས་པས་ཆོ་གས་བསྣུན་པ་དང་། གསད་པ་དང་། དགུག་པ་དང་། གར་བྱེད་པའོ། ། ཨོཾབཛྲ་སི་ཧི་ནི་ཨཱྃ་སྭཱ་ཧཱ། ཨོཾ་བཛྲ་བྱཱ་གྷྲི་ཨཱིཾ་སྭཱ་ཧཱ། ཨོཾ་བཛྲ་ཛྃ་བུ་ཀེ་ཨཱུྃ་སྭཱ་ཧཱ། ཨོཾ་བཛྲ་ཨུ་ལཱུ་ཀཱ་སྱེ་རཱྀཾ་སྭ་ཧཱ། ཨོཾ་བཛྲ་ར་ཛེ་ནྡྲི་ལཱྀཾ་སྭཱ་ཧཱ། ཨོཾ་བཛྲ་དཱིཔྟ་ཏེ་ཛེ་ཨཻཾ་སྭཱ་ཧཱ། ཨོཾ་བཛྲ་ཙཱུ་ཥི་ཎི་ཙཱུ་ཥ་ཡ་སརྦྦ་ས་ཏྭཱྃ་ཨཽཾ་སྭཱ་ཧཱ། ཨོཾ་བཛྲ་ཀམྦོ་ཛེ་ཨཿསྭཱ་ཧཱ། ཨོཾ་ཧྲཱིཿསྭཱ་ཧཱ། དབུས་སུ་སྟེ། ཡེ་ཤེས་ཀྱི་མཁའ་འགྲོ་མ་འཁོར་དང་བཅས་པའོ། ། ཨོཾ་ཛཿཧཱུྃ་བྃ་ཧོཿཁྃ་རྃ། མཆོད་ཡོན་གྱི་སྔགས་སོ། ། ཨོཾ་ཁྃ་ནི་རཱི་ཧཱུྃ་ཁྃ། ཞབས་བསིལ་གྱི་སྔགས་སོ། ། ཨོཾ་དྷྭྃ་དྷྭྃ། དྲི་དང་བཤོས་གཙང་ལ་སོགས་པའི་སྔགས་སོ། ། ཨོཾ་ཧ་ཧོ་ཧྲཱིཿསྭཱ་ཧཱ། ཕྱག་རྒྱ་ཆེན་པོའི་སྔགས་སོ། ། ཨོཾ་ཀུ་རུ་ཀུ་རུ་ས་མ་ཡཱ་དྷི་པ་ཏི་ཧཱུྃ་ཛཿསྭཱ་ཧཱ། དགུག་པ་འི་སྔགས་སོ། ། ཧ་ཧི་ཧུ་ཧེ་ཧོ་ཧྃ། ཡན་ལག་དྲུག་ལ་དགོད་པའི་སྔགས་སོ། ། དཔལ་ཡང་དག་པར་སྦྱོར་བའི་རྒྱུད་ལས་བྱུང་བ་བྱ་བ་ཐམས་ཅད་ཡང་དག་པར་འབྱུང་བའི་བརྟག་པའི་རྒྱལ་པོ་སྟེ་བརྒྱད་པའོ། ། ། ། དེ་ནས་བྱང་ཆུབ་སེམས་དཔའ་ཆེན་པོ་རྡོ་རྗེ་སྙིང་པོ་ལ་སོགས་པ་དང་། དེ་བཞིན་གཤེགས་པ་ཐམས་ཅད་ཀྱིས་བཅོམ་ལྡན་འདས་ལ་མཆོད་ནས། ཕྱག་འཚལ་ཏེ་འདི་སྐད་ཅེས་གསོལ་ཏོ། ། མྱ་ངན་འདས་པའི་གནས་རྒྱས་པ། ། བཅོམ་ལྡན་ལྷ་ཡིས་བཤད་དུ་གསོལ། ། གང་དུ་གནས་སུ་བཞུགས་གྱུར་པས། ། རྒྱུ་དང་མི་རྒྱུ་བཅས་པར་རོལ། ། བཅོམ་ལྡན་འདས་ཀྱིས་བཀའ་སྩལ་པ། ། ཅི་རིགས་བརྟགས་པས་སེམས་འཛིན་པ། ། ང་ཡིས་བཤད་པར་བྱ་ཡིས་ཉོན། ། གང་ཞིག་དེ་སྐད་སྔར་གསུངས་པ། ། ཐམས་ཅད་བདག་ཉིད་རྟག་ཏུ་བཞུགས། ། དཀྱིལ་འཁོར་ལུས་ཞེས་བརྗོད་པར་བྱ། ། སྒོ་བཞི་ཇི་སྐད་གསུངས་པ་འོ། ། ལྟེ་བའི་དབུས་གནས་པད་ཆེན་པོ། ། ཀུན་མཁྱེན་ཡེ་ཤེས་མངོན་པར་གྲགས། ། གནས་དེར་གནས་པའི་དཔའ་བོ་ནི། ། དྲི་མེད་དྲི་མ་རྣམ་པར་སྤངས། ། ལུས་ལ་གནས་ཤིང་ནག་ནོག་མེད། ། ལུས་ཅན་ཀུན་ལ་རྣམ་པར་རོལ། ། སངས་རྒྱས་ཀུན་གྱི་རྫུ་འཕྲུལ་ཆེ། ། རྣམ་པར་མཛད་ཅིང་རབ་ཏུ་བསྒྱུར། ། ཁ་ཅིག་ཏུ་ནི་བྱང་ཆུབ་ཆེན་པོའི་སེམས། ། ཁ་ཅིག་ཏུ་ནི་ཇི་ལྟར་སྤྱོད་རྗེས་འབྲང་། ། ཁ་ཅིག་ཏུ་ནི་དགའ་ལྡན་ལྷ་རྣམས་ལགས། ། ཁ་ཅིག་ཏུ་ནི་འབབ་པར་གྱུར་པ་དང་། ། ཁ་ཅིག་ཏུ་ནི་བལྟམས་པ་རྣམ་དག་ཅིང་། ། ཁ་ཅིག་ཏུ་ནི་ཁབ་ནས་གསལ་བྱུང་དང་། ། ཁ་ཅིག་ཏུ་ནི་བྱང་ཆུབ་ཆེན་པོར་མཆོད། ། ཁ་ཅིག་ཏུ་ནི་བདུད་ལས་མཆོག་ཏུ་རྒྱལ། ། ཁ་ཅིག་ཏུ་ནི་མངོན་པར་རྫོགས་བྱང་ཆུབ། ། ཁ་ཅིག་ཏུ་ནི་འཁོར་ལོ་རབ་ཏུ་བསྐོར། ། ཁ་ཅིག་ཏུ་ནི་ཕས་ཀྱི་རྒོལ་བ་དག། ལྷན་ཅིག་ཆོས་ཀྱིས་ཚར་ནི་གཅོད་པ་པོ། ། ཁ་ཅིག་ཏུ་ནི་དངོས་གྲུབ་ཀུན་དབང་ཕྱུག། ཁ་ཅིག་དཔལ་ལྡན་འཇིག་རྟེན་གསུམ་ལས་རྒྱལ། ། ཁ་ཅིག་ཏུ་ནི་དཔག་བསམ་ཤིང་མཆོག་ཀུན། ། དངོས་གྲུབ་དབང་ཕྱུག་བླ་ན་མེད་པ་ཉིད། ། དེ་ལྟར་ལ་སོགས་མཐའ་ཡས་མཆོག། སངས་རྒྱས་ཀུན་བདག་སྡོམ་པས་ནི། ། དངོས་དང་དངོས་མེད་རྣམ་པར་གྲོལ། ། དེ་ཕྱིར་གཏི་མུག་ཡོངས་སུ་སྤངས། ། ཨཱ་ལི་བུང་བ་ཞེས་བྱར་བརྗོད། ། བུང་བ་རྡོ་རྗེ་འཇིགས་བྱེད་ཉིད། ། ཨཱ་ལི་ནམ་མཁའི་མཐར་གཏུགས་པར། ། ཆོས་ཀྱི་དབྱིངས་ཀྱི་རང་བཞིན་ལས། ། རྒྱུ་དང་མི་རྒྱུ་གསང་བློ་འཛིན། ། ཕུང་པོ་ཁམས་དང་སྐྱེ་མཆེད་དང་། ། དབང་པོ་ཀུན་གྱི་བདུད་རྩི་དང་། ། ལས་རྣམས་ཐམས་ཅད་སྐྱེ་བ་ཉིད། ། དེ་ཕྱིར་ཐམས་ཅད་བཀུག་ནས་ནི། ། རྩ་བའི་དབུས་སུ་ཐིམ་པར་བྱ། ། འཇིགས་བྱེད་རྡོ་རྗེ་སྒྲ་ཡིས་ནི། ། རྫོགས་པའི་རྣལ་འབྱོར་རྫས་ལས་ནི། ། རླུང་དང་མེ་དང་བདུན་པའི་དོན། ། རྡོ་རྗེ་ཅན་གྱི་ས་བོན་སྦྱར། ། ཐིག་ལེ་སྒྲ་ཡིས་ཡང་དག་མནན། ། ཆར་གྱི་རྒྱུན་ཞེས་བརྗོད་པར་བྱ། ། དབྱངས་ཀྱི་དང་པོ་མཆོག་ས་བོན། ། དེ་ཡི་དབུས་སུ་གཟུང་བར་བྱ། ། ཀཱ་ལི་མེ་ཏོག་ཤེས་པར་བྱ། ། མེ་ཏོག་རྡོ་རྗེ་ཅན་གྱི་ལུས། ། མ་མོ་ཀུན་གྱི་ས་རྣམས་ཀྱང་། ། ཀུན་ལ་འཁོར་བ་བསྐྱེད་པར་འགྱུར། ། ཡེ་ཤེས་ཆུ་བོ་རྒྱ་མཚོ་འདིར། ། ཤེས་རབ་ཆུ་སྲིན་དབྱངས་ཀྱི་ཉས། ། གཉིས་མེད་འདམ་གྱིས་དབུས་སུ་ནི། ། ཐབས་ཀྱི་རྣམ་པའི་མྱུ་གུ་ཉིད། ། བྂ་དུ་ལྟ་བུར་བྱ་བ་ཉིད། ། སྦྲང་རྩི་དང་ནི་བདུད་རྩི་གནས། ། ཀཱ་ལི་དང་ནི་བདུད་རྩི་ཉིད། ། ཆུ་དང་མེ་ཏོག་ནང་དུ་འཁོར། ། བདུད་རྩི་ཆུ་ཡི་ཆོ་ག་མཆོག། གཉིས་ལས་ལུས་ནི་སྐྱེ་བར་འགྱུར། ། གང་དུ་བདུད་རྩི་དང་ནི་ཆུ། ། ལྔ་ཡིས་བདག་ཉིད་དུ་ནི་གསུངས། ། མེ་ནི་ཚ་བ་ཉིད་ཡིན་ཏེ། ། རེག་པས་རླུང་ནི་དུ་བར་ལྟ། ། ཆུ་ནི་གཤེར་བའི་དངོས་པོ་སྟེ། ། ས་ནི་གཟུགས་སུ་བལྟ་བར་བྱ། ། ཡེ་ཤེས་རྡོ་རྗེ་བྱིན་བརླབས་པས། ། རྣམ་པ་ལྔར་ནི་རབ་ཏུ་བསྐྱེད། ། ཡང་ནི་ཆུ་ནི་ཀུན་གྱི་དབྱིབས། ། དེ་བཞིན་མེ་ཡིས་ཟད་པར་བྱེད། ། དེ་བཞིན་རླུང་ནི་རྟག་པ་ཡི། ། ས་ནི་དབང་པོའི་གཟུགས་ཅན་མ། ། ཧཱུྃ་གི་གླུ་ཡི་རྣམ་པ་ཡིས། ། རྣལ་འབྱོར་མ་ཀུན་མཉེས་པར་བྱེད། ། རྡོ་རྗེ་ཡན་ལག་དགྱེས་པའི་མཐུས། ། སྤྱན་གྱིས་གཟིགས་པར་མཛད་པ་ཡི། ། ཡི་གེའི་དངོས་པོ་རང་བཞིན་ནི། ། སྟོང་པར་རོལ་པ་ཉིད་ཀྱིས་ནི། ། དངོས་དང་དངོས་མེད་རྣམ་སྤངས་པས། ། སྙིང་པོ་ཡང་ནི་འཚལ་བ་ཉིད། ། མ་ལུས་པ་ཡི་བསམ་པ་དང་། ། ཡི་གེ་ཐམས་ཅད་གཞོམ་པར་གྱིས། ། གཉིས་གཉིས་འཁྱུད་པའི་རྣལ་འབྱོར་པས། ། ཆུ་རྣམས་ཀྱི་ནི་དགོས་པ་ཅན། ། གཉིས་མེད་ཆོས་ནི་ཐོབ་པ་ནི། ། ཐར་པ་ཡང་ནི་ཐོབ་པ་ཉིད། ། འཁོར་བའི་བདེ་བས་རྨོངས་པ་ལ། ། གྲོལ་བ་ཡང་ནི་སྤངས་པ་ཉིད། ། ཐམས་ཅད་སྟོང་པའི་རང་བཞིན་ལ། ། རྣལ་འབྱོར་མ་ཡི་སྔགས་ཀྱིས་རོལ། ། རྣལ་འབྱོར་མ་ནི་ལྔ་པོ་རྣམས། ། སངས་རྒྱས་དེ་ཉིད་མཚོན་པར་བྱ། ། སྒྱུ་མར་གནས་པ་དུ་མ་ཀུན། ། སྣ་ཚོགས་གཟུགས་ཀྱིས་སེམས་ཅན་སྨིན། ། རྡོ་རྗེ་བརྐྱང་བའི་དགོས་པ་ནི། ། ཆོས་ཀྱི་རྨོངས་པ་བྲལ་བར་བྱེད། ། རྣལ་འབྱོར་མ་ཡི་ཐར་པ་ཅན། ། སྙིང་པོ་ཆོས་ལ་ཕྱག་འཚོལ་ཅིག། རིགས་ཀྱི་བུ་བཅོམ་ལྡན་འདས་དེ་བཞིན་གཤེགས་པ་ཐམས་ཅད་ཀྱི་གླུ་འདིས་རྒྱལ་བ་ཐམས་ཅད་ཀྱིས་བདག་ཉིད་ལས་སྐྱེ་བར་འགྱུར་བ་ལ་འདི་སྐད་ཅེས་བཀའ་སྩལ་ཏོ། ། དགུ་པ་ལས་དེ་བཞིན་གཤེགས་པ་ཐམས་ཅད་ཀྱི་སྐྱེད་པ་ཞེས་བྱ་བ་རབ་ཏུ་བྱེད་པ་དང་པོའོ། ། ། ། གཏོར་མའི་ལས་ཆོག་ཇི་ལྟ་བར། ། རྡོ་རྗེ་གཙོ་བོ་རྒྱལ་པོ་ཉིན། ། ཁྲུ་གང་ཙམ་གྱི་ཚད་དུ་ནི། ། དམར་པོའི་དྲི་ཡིས་དཀྱིལ་འཁོར་བྱ། ། དཀར་པོས་ཕྱི་རོལ་གྲུ་གསུམ་བྱ། ། མཆོད་ཡོན་མཆོད་སོགས་རིམ་གྲོ་དང་། ། ཉ་དང་ཤ་སོགས་བཟའ་བ་དང་། ། ཆང་དང་མྱོས་བྱེད་སྤྲོ་བ་ཡང་། ། གཡོན་དུ་ཉེ་བར་དགོས་པ་ཀུན། ། གཡས་པ་དག་ཏུ་ཆུ་ཡི་སྣོད། ། སྔོན་དུ་མཆོད་ཡོན་དག་གི་སྣོད། ། རྫས་ནི་འདི་དག་ཐམས་ཅད་རྣམས། ། བདུད་རྩི་ལྔ་ཡིས་སྦྱང་བར་བྱ། ། རྡོ་རྗེ་སེམས་དཔའི་ཏིང་འཛིན་ནམ། ། ཡང་ན་ཧེ་རུ་ཀ་དཔལ་བརྩོན། ། ལས་ཀྱི་ཆོ་ག་མཐོང་བ་ཡིས། ། སྔགས་དང་ཕྱག་རྒྱས་དགུག་པར་བྱ། ། མེ་ཏོག་དམར་པོས་བདུག་པ་སོགས། ། དྲི་ལ་སོགས་པ་དབུལ་བར་བྱ། ། ཨོཾ་གྱིས་མཚན་པའི་པདྨའི་སྣོད། ། ལྕེ་ཧཱུྃ་དེ་ཉིད་ཁྱད་པར་ལས། ། ཡེ་ཤེས་ལྕགས་ཀྱུའི་རབ་དབྱེ་བས། ། ཡིད་ཀྱིས་ཐམས་ཅད་དགུག་པ་འོ། ། ཀྱེ་བཅོམ་ལྡན་འདས་ཡེ་ཤེས་ཀྱི་ལྕགས་ཀྱུ་དུར་གསུངས། དེ་གང་ལགས། བཅོམ་ལྡན་འདས་ཀྱིས་བཀའ་སྩལ་པ། ། དང་པོ་སྐྱེ་དགུའི་བདག་པོར་བརྗོད། ། དེ་བཞིན་གཉིས་པར་སྒྲོལ་མ་ཉིད། ། གསུམ་པ་ལ་ནི་རབ་མཆོག་བརྗོད། ། བཞི་པ་ལ་ནི་མང་པོ་སྐྱེས། ། ལྔ་པ་ལ་ནི་སྟོབས་ཞེས་བྱ། ། རིགས་ལྔ་རྣམས་ཀྱི་སྔགས་འདི་དག། ཡེ་ཤེས་ལྔ་ཡིས་རབ་དབྱེ་བས། ། ཡེ་ཤེས་ཆེན་པོ་ལྔ་པོ་འདི། ། ཁྱོད་ལ་ཕན་པའི་བསམས་པས་བཤད། ། ཡེ་ཤེས་ལྕགས་ཀྱུའི་རབ་དབྱེ་བས། ། ལས་རྣམས་ཀུན་ལ་སྦྱར་བར་བྱ། ། གལ་ཏེ་ལས་ལ་ཕན་འདོད་པས། ། རྣལ་འབྱོར་མ་ཀུན་ཚིམ་པར་བྱ། ། འདོད་ལ་དགའ་བར་མི་བྱ་ཞིང་། ། ལོངས་སྤྱོད་ལ་ནི་སྦྱོར་མི་བྱ། ། སེམས་ཅན་དོན་རྒྱུ་རྣལ་འབྱོར་པས། ། མཆོད་པ་ཐམས་ཅད་ཡང་དག་བརྟག། དབྱངས་ཀྱི་བཅུ་གསུམ་ལས་བྱུང་བ། ། གང་ཞིག་ཟླ་བ་དེ་རབ་གྲགས། ། དེ་ཡི་དབུས་སུ་ས་བོན་གྱི། ། ཨཱ་ལི་ཀཱ་ལི་མཉམ་སྦྱར་བས། ། ལྷ་ཀུན་དེ་ནས་ཚིམ་པར་བྱ། ། འབུད་པ་སྦར་བ་ཉིད་དང་ནི། ། ཁྱད་པར་དུ་ནི་བསྐོལ་བ་ཉིད། ། ཤེལ་གྱི་གཟུགས་ཀྱིས་བསྐྱེད་བྱ་ཞིང་། ། དེ་ཕྱིར་ཐམས་ཅད་བརྟག་པར་བྱ། ། དེ་ཡི་དབུས་ནས་བླངས་ནས་ནི། ། དེ་ནས་བདུད་རྩི་མྱང་བར་བྱ། ། ལྷག་མ་ལ་སོགས་དངོས་པོ་ཀུན། ། ཕྱི་རོལ་དཀྱིལ་འཁོར་ཚིམ་པར་བྱ། ། གཡོན་པའི་ཆ་ཡི་སྣོད་དང་ནི། ། གཡས་པའི་ཁྲོ་བོ་བསྟན་པར་བྱ། ། རྐང་པས་མནན་ཅིང་སྟེང་དུ་བལྟ། ། སྤྱི་བོར་ཕེཾ་གྱི་རྣམ་པ་འབྱུང་། ། ཟླ་བ་མར་ངོའི་བཅུ་བཞི་དང་། ། ཁྱད་པར་དུ་ནི་བརྒྱད་པ་དང་། ། ཡར་གྱི་ངོ་ཡི་བཅུ་པ་ལ། ། མཆོད་པ་མཆོད་པའི་བདག་ཉིད་གྱུར། ། ཨོཾ། ཤིང་གཅིག་དང་ནི་དུར་ཁྲོད་དང་། ། རི་བོ་དང་ནི་འབབ་ཆུ་དང་། ། ཁྱིམ་དང་གྲོང་གི་ངོས་དག་དང་། ། ཞིང་དང་གྲོང་ནི་སྟོང་པ་དང་། ། སེམས་ཅན་སྣོད་དང་ཐང་སྟོང་དང་། ། ཆུ་ལ་ཡང་ནི་ཁྱད་པར་དུའོ། ། དྲག་པོ་ནག་པོ་དྲག་ཆེན་པོ། ། ལྷ་མོ་ཡང་ནི་མཉམ་པར་གནས། ། ནག་པོ་ཐོད་པ་ཅན་འཇིགས་རུང་། ། དགའ་ལས་འདས་དང་ལོག་འདྲེན་རྣམས། ། རྒན་བྱེད